laion/Wikipedia-Exotic huggingface dataset:
ბილი რეი საირუსი

ბილი რეი საირუსი (ინგლ. Billy Ray Cyrus; დ. 25 აგვისტო, 1961) — ამერიკელი მომღერალი, მსახიობი და სიმღერების ავტორი. 1992 წლიდან, შექმნილი აქვს 16 ალბომი და გამოშვებული აქვს 53-მდე სინგლი. მისი ერთ-ერთი სინგლი, „Achy Breaky Heart“-ი ავსტრალიაში დიდი პოპულარობით სარგებლობდა, სინგლი 1992 წელს ბესტსელერიც იყო. 2001 წლიდან 2004 წლამდე, მონაწილეობას იღებდა სატელევიზიო შოუში, „Doc“. შოუ მოგვითხრობს ექიმის შესახებ, რომელიც საცხოვრებელს იცვლის, და მონტანადან ნიუ-იორკში გადადის. 2006 წლიდან 2011 წლამდე, თავის შვილთან – მაილი საირუსისთან ერთად, თამაშობდა „Disney Channel“-ის სერიალში, „ჰანა მონტანა“. 2016 წლიდან 2017 წლამდე, ვერნონ ბროუნმილის როლს თამაშობდა „CMT“-ს სიტკომში, „ისევ მეფე“. ↑ Billy Ray Cyrus v. Latisha Finnely [sic] Cyrus: Petition for Divorce. Chancery Court for Williamson County, Tennessee via E! Online (June 13, 2013). ციტირების თარიღი: July 22, 2013. ↑ „Country is No. 1 musical style“. Reading Eagle. აგვისტო 19, 1992. დაარქივებულია ორიგინალიდან — სექტემბერი 3, 2015. ციტირების თარიღი: ივლისი 26, 2010. ↑ Country music reflects the time. Herald-Journal (September 27, 1992). ციტირების თარიღი: July 26, 2010. ↑ Hurst, Jack (ნოემბერი 25, 1993). „Country music is making waves across the seas“. thestar.com. დაარქივებულია ორიგინალიდან — მაისი 6, 2011. ციტირების თარიღი: ივლისი 26, 2010. ↑ Hurst, Jack (ივლისი 4, 1993). „Achy Breaky Start Bruised By The Critics, Billy Ray Cyrus Is Coming Back For More“. Chicago Tribune. დაარქივებულია ორიგინალიდან — ნოემბერი 3, 2012. ციტირების თარიღი: ივლისი 25, 2010. ↑ ARIA Charts – End Of Year Charts – Top 50 Singles 1992. ARIA. ციტირების თარიღი: July 25, 2010.
ნინი ხუციბერიძე

ნინი ხუციბერიძე (დ. 14 ივლისი, 2000, ქუთაისი) — ქართველი სპორტსმენი (სასტენდო და ტყვიის სროლა). ახალგაზრდებს შორის საერთაშორისო ტურნირის გამარჯვებული (2016, თბილისი, საქართველო). საფრანგეთის IX გრან-პრის გამარჯვებული (2019, ფლერი-ლეზ-ობრე, საფრანგეთი). ნინი ხუციბერიძე[მკვდარი ბმული] — ქართული სპორტი
სოსო ჯაბიძე

სოსო ჯაბიძე (დ. 14 აგვისტო, 1987, ბაღდათი) — ქართველი სპორტსმენი (ბერძნულ-რომაული ჭიდაობა), საერთაშორისო ტურნირის გამარჯვებული (2015, ბელგრადი, სერბეთი, 98 კგ). სოსო ჯაბიძე[მკვდარი ბმული] — ქართული სპორტი
ბრენდი საირუსი

ბრენდი გლინ საირუსი (ინგლ. Brandi Gleen Cyrus; დ. 26 მაისი, 1987) — ამერიკელი მსახიობი, მომღერალი და დიჯეი. იგი „ბრავო“-ს შოუს, „საირუსი საირუსის წინააღმდეგ:დიზაინი და დაპყრობის“ თანა-მასპინძელია. ბრენდი საირუსი დაიბადა 1987 წლის 26 მაისს. დედამისი ლეტისია ტიშ საირუსია, ხოლო მისი ბიოლოგიური მამა ბაქსტერ ნილ ჰილსონია. ბრენდი და მისი უმცროსი ძმა ტრეი, მომღერლმა – ბილი რეი საირუსმა იშვილა, მას შემდეგ, რაც ის ტიშაზე დაქორწინდა. ბრენდის ჰყავს სხვა უმცროსი და-ძმებიც: ძმა ბრეისონი და დები მაილი და ნოა საირუსი, ასევე ჰყავს ნახევარ ძმა – კრისტოფერ კოდი, რომელიც ბილი რეის და ბრენდის დედის ვაჟია. 2019 წლის მონაცემებით, ცხოვრობს ლოს-ანჯელესში, კალიფორნიაში. ↑ Stritof, Sheri & Bob. Leticia Finley and Billy Ray Cyrus Marriage Profile. About.com. დაარქივებულია ორიგინალიდან — 2012-04-06. ციტირების თარიღი: 2008-06-16. ↑ Luchina Fisher: 5 Things About Miley Cyrus' Sister Brandi. ABCNews.go.com. November 25, 2013, retrieved on March 17, 2016.
გიორგი ჯინჭველაშვილი

გიორგი ჯინჭველაშვილი (დ. 18 იანვარი, 1976, ქუთაისი) — ქართველი სპორტსმენი (ბერძნულ-რომაული ჭიდაობა), ევროპის ჩემპიონატის მეორე პრიზიორი (1997), შვედეთის (1991), ფინეთისა (1997) და ირანის (1998) საერთაშორისო ტურნირებში გამარჯვებული. გიორგი ჯინჭველაშვილი[მკვდარი ბმული] — ქართული სპორტი
ტრეისი საირუსი

ტრეის დიმპსი საირუსი (ინგლ. Trace Dimpsey Cyrus; დ. 24 თებერვალი, 1898) — ამერიკელი მომღერალი, სიმღერების ავტორი და გიტარისტი. მომღერლის, ბილი რეი საირუსის ვაჟი და მომღერლების, მაილი და ნოა საირუსის ძმა. 2010 წლიდან 2014 წლამდე, ბენდ „Metro Station“-ის ჯგუფის წევრი იყო. ფლობს ტანსაცმლის კომპანიას, „From Backseats to Bedrooms“-ს. ტრეის საირუსი დაიბადა 1989 წლის 24 თებერვალს, ეშლენდში, აშშ-ში. დედამისი ლეტისია ტიშ საირუსია, ხოლო მისი ბიოლოგიური მამა ბაქსტერ ნილ ჰილსონია. ტრეისი და მისი და ნოა საირუსი იშვილა მომღერალმა, ბილი რეი საირუსმა, მას შემდეგ რაც ის ტიშ საირუსზე დაქორწინდა. საირუსს ჰყავს უმცროსი და, მაილი საირუსი, რომელიც Disney Channel-ის სერიალში, „ჰანა მონტანა“-ში თამაშობდა. ↑ Cyrus, Miley. Breakout liner notes. ↑ 2.0 2.1 Express Movies. Trace Cyrus turns 27: Rare, adorable photos of Metro Station guitarist and girlfriend Brenda Song. News Express (25 February 2016). დაარქივებულია ორიგინალიდან — 26 February 2016. ციტირების თარიღი: 26 February 2016. ↑ Stritof, Sheri & Bob. Leticia Finley and Billy Ray Cyrus Marriage Profile. About.com. დაარქივებულია ორიგინალიდან — 2012-04-06. ციტირების თარიღი: 2008-06-16.
საღირაანთ დიდი ეკლესია

საღირაანთ დიდი ეკლესია — ეკლესია თიანეთის მუნიციპალიტეტის სოფელ ჟებოტაში. მდებარეობს სოფლის ჩრდილოეთით, 0,5 კმ-ზე, ამაღლებისგორაზე. განეკუთვნება გვიანდელ შუა საუკუნეებს. ეკლესია დარბაზულია (7,2x4,8 მ), ნაგებია სხვადასხვა ზომის ნატეხი ქვის ირეგულარული წყობით. აფსიდის თაღი, საბჯენი თაღი, შესასვლელი თაღი, სარკმელთა ღიობები და ლავგარდანი კვადრატული აგურითაა ნაწყობი. ჩამოშლილია სახურავის საფარი და ლავგარდნის დიდი ნაწილი. შესასვლელი სამხრეთი კედლის დასავლეთ კიდეშია. კარი გადახურულია შეისრული თაღით, რომელიც გარედან აგურის წყობით გამოყვანილ კედლის სწორკუთხა შეღრმავებაშია. ეკლესიის დარბაზი აღმოსავლეთით დასრულებულია ნახევარწრიული აფსიდით. აფსიდის ღერძზე გარეთკენ მკვეთრად შევიწროებული, შეისრულთაღოვანი სარკმელია. სარკმლის ორივე მხარეს თითო კვადრატული ნიშია. მათგან სამხრეთის ნიშის ზემოთ, კონქის ქუსლის დონეზე მცირე ზომის ნიშია მოწყობილი. ერთი შეისრულთაღიანი სარკმელი ეკლესიის დასავლეთ კედელშია. დარბაზი ოდნავ შეისრული კამარითაა გადახურული. კამარა ეყრდნობა ერთ საბჯენ თაღს, რომელიც მას ორ ნაწილად ყოფს. ფასადები სადაა. აღმოსავლეთის ფასადზე, სარკმლის ზემოთ, აგურის წყობით ყრუ ნახევარწრიული თაღია გამოყვანილი. კედლებზე შემორჩენილია აგურით ნაწყობი სამსაფეხურიანი თაროსებრი ლავგარდნის ნაწილები. დვალი თ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 402.
საღირაანთ მცირე ეკლესია

საღირაანთ მცირე ეკლესია — ეკლესია თიანეთის მუნიციპალიტეტის სოფელ ჟებოტაში. მდებარეობს სოფლის ჩრდილოეთით, 0,5 კმ-ზე, ამაღლებისგორაზე. განეკუთვნება გვიანდელ შუა საუკუნეებს. ეკლესია დარბაზულია (6,1x4,5 მ), ნაგებია სხვადასხვა ზომის ნატეხი ქვით. ლავგარდანი და შესასვლელის თაღი კვადრ. აგურითაა ნაწყობი. ეკლესია დაზიანებული იყო. ამჟამად აღდგენილია. დვალი თ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 402.
ჟებოტის ეკლესია

ტერმინი ჟებოტის ეკლესია შეიძლება აღნიშნავდეს: ჟებოტის პირველი ეკლესია — ეკლესია თიანეთის მუნიციპალიტეტის სოფელ ჟებოტაში. ჟებოტის მეორე ეკლესია — ეკლესია თიანეთის მუნიციპალიტეტის სოფელ ჟებოტაში. ჟებოტის მესამე ეკლესია — ეკლესია თიანეთის მუნიციპალიტეტის სოფელ ჟებოტაში. ჟებოტის მეოთხე ეკლესია — ეკლესია თიანეთის მუნიციპალიტეტის სოფელ ჟებოტაში. ჟებოტის მეხუთე ეკლესია — ეკლესია თიანეთის მუნიციპალიტეტის სოფელ ჟებოტაში.
ATB

ATB (სახელი ანდრე ტანებერგერი) (დ. 26 თებერვალი, 1973 ფრაიბურგი, საქსონია, გერმანია) — გერმანელი ტრანს და საცეკვაო მუსიკის დიჯეი, მუსიკოსი, და პროდიუსერი. „The DJ List“-ის მონაცემებით, იგი ითვლება მსოფლიოს #1 დიჯეად. მის ცნობილ სიმღერებს შორისაა 9pm (Till I Come), რომელოც გაერთიანებული სამეფოს მუსიკალური ჩარტების სათავეში მოექცა 1999 წელს და მიჩნეულია პირველ ტრანს მუსიკოსად, ვინც ამ ქვეყნის ჩარტში მოწინავე პოზიცია მოიპოვა. ტრეკი შეიცავდა გიტარის აკორდს, რომელიც ფართოდ პოპულარული გახდა მასებში. გიტარის საუნდი, რომელსაც შემთხვევით მიაგნეს ახალი საწარმოო პულტის გამოცდისას, მისი ადრეული ნამუშევრების ერთგვარ სავაჭრო ნიშნად იქცა. მისი ამჟამინდელი სტილი მეტ ვოკალს და გამრავალფეროვნებულ ჟღერადობას შეიცავს, ხშირია პიანინოს აკორდების გამოყენებაც. Movin' Melodies (1999) Two Worlds (2000) Dedicated (2002) Addicted to Music (2003) No Silence (2004) Trilogy (2007) Future Memories (2009) Distant Earth (2011) Contact (2014) neXt (2017) ვიკისაწყობში არის გვერდი თემაზე: ATB ATB საიტზე MySpace ATB საიტზე Discogs ATB AllMusic-ზე ოფიციალური საიტი ოფიციალური YouTube არხი ოფიციალური Facebook გვერდი ↑ 1.0 1.1 Deutsche Nationalbibliothek Record #135187915 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ SNAC — 2010. <a href="https://wikidata.org/wiki/Track:Q29861311"></a> ↑ The DJ List 2011. დაარქივებულია ორიგინალიდან — 2012-02-12. ციტირების თარიღი: 2012-02-13. ↑ The album title is Contact. It’s always hard to find the right name for an album. earmilk.com. ციტირების თარიღი: 2013-06-28.
ჯულია გარნერი

ჯულია გარნერი (ინგლ. Julia Garner; დ. 1 თებერვალი, 1994) — ამერიკელი მსახიობი. ცნობილია რუთ ლენგმორის როლით Netflix-ის კრიმინალურ დრამატულ ტელესერიალში, „ოზარკი“, რისთვისაც მიიღო უმაღლესი შეფასებები კრიტიკოსებისაგან და გადაეცა პრაიმტაიმის ემი ჯილდო დრამატულ ტელესერიალში შესრულებული მეორეხარისხოვანი ქალის როლისთვის. გარნერს სხვა სერიალებშიც აქვს მონაწილეობა მიღებული, მათ შორისაა: „FX“-ს დრამატული სერიალი „ამერიკელები“ (2015-დღემდე), ნეთფლიქსის შავი კომედიური-დრამატული მინი სერიალი „მანიაკი“ (2018), და „ბრავოს“ კრიმინალური სერიალი „მატყუარა ჯონი“ (2018-2019). გარნერი გადაღებულია შემდეგ ფილმებში: „მართა, მარსი, მეი, მარლენი“ (2011), „მარტოსულობის უპირატესობანი“ (2012), „ცოდვების ქალაქი 2“ (2014). მთავარი როლები ითამაშა რამდენიმე ფილმში, მათ შორისაა: „ელექტრონული ბავშვები“ (2012), „ჩვენ ვართ ის რაც ვართ“ (2013), „ბებია“ (2015), „წითელი პამიდორი“ (2017) და „ასისტენტი“ (2019). ↑ Shattuck, Kathryn (March 1, 2013). „Already a Cinema Veteran at 19“. The New York Times.
პოსტ მელოუნი

ოსტინ რიჩარდ პოსტი (ინგლ. Austin Richard Post; დ. 4 ივლისი, 1995) — ამერიკელი რეპერი, მომღერალი, სიმღერების ავტორი და მსახიობი. ცნობილია როგორც პოსტ მელოუნი. 2015 წელს გამოუშვა თავისი პირველი სინგლი, სახელწოდებით: „White Iverson“. შემდეგ, მან თანამშრომლობა დაიწყო „Republic Records“-თან. პოსტმა სადებიუტო ალბომი „Stone“ 2016 წელს გამოუშვა. ალბომის სინგლი „Congratulations“ დიდი ხნის განმავლობაში სარგებლობდა პოპულარობით. პოსტის მეორე ალბომმა „Beerbongs & Bentleys“ (2018) ბილბორდ 200-ზე პირველი ადგილი დაიკავა. 2018 წელს როგორც წლის ალბომი ნომინირებული იყო გრემის ჯილდოზე. ამერიკაში მას 65 მილიონზე მეტი ჩანაწერი აქვს გაყიდული. კარიერის განმავლობაში, 6-ჯერ აქვს მიღებული გრემი ჯილდოს ნომინაცია. ↑ Herbert, Geoff. Rapper Post Malone's father talks Syracuse roots, musical influences—and haters. syracuse.com (October 20, 2017). დაარქივებულია ორიგინალიდან — April 2, 2019. ციტირების თარიღი: April 1, 2019. ↑ Bob Dylan Don't Think Twice, It's All Right Cover—Austin Richard (October 6, 2013). დაარქივებულია ორიგინალიდან — December 20, 2018. ციტირების თარიღი: January 7, 2019. ↑ White Iverson by Post Malone. Post Malone. დაარქივებულია ორიგინალიდან — October 5, 2015. ციტირების თარიღი: October 3, 2015. ↑ Schwartz, Danny. (August 14, 2015) Post Malone Signs With Republic Records. დაარქივებულია ორიგინალიდან — October 4, 2015. ციტირების თარიღი: October 3, 2015. ↑ Fitzmaurice, Larry. (2018-07-25) What If Post Malone Is Here Forever? en-us. დაარქივებულია ორიგინალიდან — October 26, 2019. ციტირების თარიღი: 2019-12-20. ↑ JUST ANNOUNCED: Post Malone is heading to Hyde Park for BST en. ციტირების თარიღი: 2020-04-07 ↑ Post Malone (May 12, 2018). დაარქივებულია ორიგინალიდან — February 8, 2019. ციტირების თარიღი: June 12, 2019.
დავით გულუა

დავით დავითის ძე გულუა (დ. 11 ივნისი, 1954, დაბა ჩხოროწყუ) — ქართველი გენერალ-მაიორი (1993), ვიცე-ადმირალი (2008). დაამთავრა საქართველოს პოლიტექნიკური ინსტიტუტის ავტომატიკისა და მექანიზაციის ფაკულტეტი 1978 წელს და იურიდიული ფაკულტეტი 2000 წელს. აფხაზეთის ომის დროს იყო საქართველოს ეროვნული გვარდიის საბრძოლო ნაწილის უფროსის მოვალეობის შემსრულებელი, კორპუსის მეთაურის მოადგილე, 1992 წლის დეკემბრიდან — აფხაზეთის ავტონომიური რესპუბლიკის შინაგან საქმეთა მინისტრი. 1996 წლიდან იყო საქართველოს სატრანსპორტო პოლიციის მთავარი სამმართველოს უფროსი, 1997 მაისიდან — სატრანსპორტო პოლიციის დეპარტამენტის თავმჯდომარე, 2003-2008 წლებში — სანაპირო დაცვის დეპარტამენტის დირექტორი. 2009 წლიდან ორგანიზაცია „საქართველოს ოკუპირებული ტერიტორიებიდან იძულებით გადაადგილებულ პირთა-დევნილთა კონგრესის“ თავმჯდომარე. დაჯილდოებულია ვახტანგ გორგასლის III ხარისხის ორდენით (1994). დოლიძე ლ., ენციკლოპედია „საქართველო“, ტ. 2, თბ., 2012. — გვ. 199.
მიხეილ გულუა

მიხეილ ეგნატეს ძე გულუა (დ. 3 იანვარი, 1905, ბათუმი, — გ. 29 აპრილი, 1967, თბილისი) — ქართველი ინჟინერ-არქიტექტორი, საქართველოს დამსახურებული ინჟინერი (1960). დაამთავრა საქართველოს საინჟინრო–სამშენებლო ინსტიტუტი (1932). წლების მანძილზე სხვადასხვა თანამდებობა ეკავა სამშენებლო ორგანიზაციებში — საბჭოთა კავშირის ნავთობის მრეწველში, საქართველოს სახალხო მეურნეობის საბჭოს ნავთობისა და ქიმიური მრეწველობის სამმართველოს სისტემებში, 1959-1967 წლებში იყო მადნეულის სამთო–გამამდიდრებელი კომბინატის დირექტორი. ეწეოდა პედაგოგიურ მოღვაწეობას კომუნალური მშენებლობის ტექნიკუმში და საქართველოს პოლიტექნიკურ ინსტიტუტში. კინწურაშვილი ს., ენციკლოპედია „საქართველო“, ტ. 2, თბ., 2012. — გვ. 199.
გუმა (მხარე)

გუმა — ისტორიული მხარე აფხაზეთში, რეგიონის ცენტრალურ ნაწილში, გუმისთასა და კოდორს შორის. ცალკე ერთეულად გამოიყო აფხაზეთის სამთავროს დანაწევრების შემდეგ XVIII საუკუნეში. ჩრდილოეთით გუმას ესაზღვრებოდა წებელდა და საზღვარი აფხაზეთის ქედს მიუყვებოდა, აღმოსავლეთით მდ. კოდორის ქვემო წელი აბჟუასგან მიჯნავდა; დასავლეთით შავი ზღვა ეკვროდა; ჩრდილო-დასავლეთით მდ. გუმისთა ბზიფის აფხაზეთისაგან საზღვრავდა. გუმის მმართველი მხოლოდ ნომინალურად ემორჩილებოდა ბზიფის აფხაზეთის მთავარს. 1856 წელს, როდესაც ქუთაისის გენერალ-საგუბერნატორო შეიქმნა, გუმა, მთელ აფხაზეთთან ერთად, მისი შემადგენელი ნაწილი გახდა. 1864 წელს, აფხაზეთის სამთავროს გაუქმების შემდეგ, გუმის მხარე სოხუმის ოკრუგის შემადგენლობაში შევიდა. 1884 წლის 1 იანვარს, სოხუმის ოლქის ადმინისტრაციულ-ტერიტორიული დაყოფის რეორგანიზაციის შემდეგ, შეიქმნა გუმისთის საპოლიციო უბანი, რომელიც გუმისა და წებელდისაგან შედგებოდა. Анчабадзе В. В., Из истории средневековой Абхазии (VI–ХVII вв.), Сух., 1959; ცინცაძე ზ., ენციკლოპედია „საქართველო“, ტ. 2, თბ., 2012.
გუმათჰესების კასკადი

გუმათჰესების კასკადი — ჰიდროელექტროსადგურები (გუმათჰესი I და გუმათჰესი II) დასავლეთ საქართველოში, მდინარე რიონზე, ქუთაისიდან 7 კმ დაშორებით (გუმათჰესის მარცხენა დასახლება), მიეკუთვნება რიონის ჰესების კასკადს. ერთდროულად იყენებს როგორც მდინარე რიონს 12 კმ-იანი მონაკვეთს (სოფ. ჟონეთიდან რიონჰესის წყალსაცავამდე), ისე მასში გადაგდებულ მდ. ცხენისწყლის ნაწილს. გუმათჰესების ორსადგურიანი კასკადის პროექტი შედგენილი იყო 1953 წელს. გუმათჰეს I-ის პირველი აგრეგატი საექსპლუატაციოდ გაუშვეს 1958 წლის ოქტომბერში, ბოლო აგრეგატი — იმავე წლის დეკემბერში. ძირითადი ჰიდროტექნიკური ნაგებობებია ბეტონის გრავიტაციული ტიპის კაშხალი, ჰესის სადაწნეო შენობა და გუმათჰეს II-ის სადერივაციო არხში გარდამავალი უბანი. ბეტონის გრავიტაციული კაშხალი (სიმაღლე — 52,5 მ, სიგრძე 209,5 მ) წყალს სწევს 30 მ სიმაღლეზე და ქმნის 39 მლნ. მ³ მოცულობის წყალსაცავს (აქედან სასარგებლო მოცულობაა 13 მლნ. მ³), რომელიც საკმარისია ორივე ელექტროსადგურის დღეღამური რეგულირებისათვის. გუმათჰეს I-ში დაყენებულია 4 ჰიდროაგრეგატი. თითოეული 11000 კვტ სიმძლავრისაა. ჰესის ჯამური დადგმული სიმძლავრეა 44000 კვტ, მაქსიმალური დაწნევა — 26 მ, მინიმალური — 23 მ, დადგმული სიმძლავრის გამოყენების კოეფიციენტი — 0,61, საპროექტო საშუალო წლიური გამომუშავება — 256 მლნ. კვტ·სთ, 1 მეგვტ-ზე წყლის ხვედრითი ხარჯი — 4,864 მ³/წმ. გუმათჰეს I-ში ნამუშევარი წყალი 1836 მ სიგრძის დერივაციული არხით მიდის გუმათჰეს II-ის ტურბინებში. გუმათჰეს II-ის პირველი აგრეგატი გაუშვეს 1956 აპრილში, ბოლო — იმავე წლის ივნისში. ელექტროსადგური მუშაობს გუმათჰეს I-ის ნამუშევარი წყლით. ძირითადი ჰიდროტექ. ნაგებობებია დერივაციული არხი, სადაწნეო საკანი (არხის ბოლოს), ჰესის შენობა და ნამუშევარი წყლის გადასაგდები არხი, რ-იც რიონჰესის კაშხლის ზედა ბიეფში ჩაედინება. გუმათჰეს II-ში დადგმულია 22800 კვტ საერთო სიმძლავრის 3 ჰიდროაგრეგატი. მაქს. დაწნევა — 13,4 მ, მინ. — 11,2 მ, დადგმული სიმძლავრის გამოყენების კოეფიციენტი — 0,62, საპროექტო საშუალო წლიური გამომუშავება — 138 მლნ. კვტ·სთ, 1 მეგვტზე წყლის ხვედრითი ხარჯი — 9,4 მ³/წმ. გუმათჰეს II ავტომატიზებული და ტელემექანიზებულია და გუმათჰეს I-თან სინქრონულად მუშაობს. ჰესებმა გამოიმუშავეს (მლნ. კვტ·სთ): 1956 წ. — 46,6; 1960 წ. — 314,0; 1965 წ. — 343,8; 1970 წ. — 423,3; 1975 წ. — 334,4; 1980 წ. — 330,0; 1985 წ. — 330,6; 1990 წ. — 211,7; 1995 წ. — 179,0; 2000 წ. — 176,6; 2005 წ. — 203,0; 2010 წ. — 329,7 ელექტროენერგია. 1996 წლის 22 ნოემბერს გუმათის ჰიდროელექტროსადგურების ბაზაზე ჩამოყალიბდა სააქციო საზოგადოება „გუმათჰესების კასკადი“, სადგური ჩართულია საქართველოს ერთიან ენერგოსისტემაში. ჩომახიძე დ., ენციკლოპედია „საქართველო“, ტ. 2, თბ., 2012.
რაჟდენ გუმბა

რაჟდენ ჯგუტას ძე გუმბა (დ. 12 სექტემბერი, 1926, სოფ. დურიფში, ახლანდ. გუდაუთის მუნიციპალიტეტი, — გ. 17 ივლისი, 2007, სოხუმი) — აფხაზი კომპოზიტორი, საქართველოს სსრ ხელოვნების დამსახურებული მოღვაწე (1958), აფხაზეთის ასსრ ხელოვნების დამსახურებული მოღვაწე (1970), აფხაზეთის ასსრ სახალხო არტისტი (1984), საქართველოს სსრ სახალხო არტისტი (1988). 1957-1959 წლებში სწავლობდა თბილისის სახელმწიფო კონსერვატორიაში. 1971 წელს დაამთავრა მოსკოვის კონსერვატორია. 1940 წლიდან ხელმძღვანელობდა სხვადასხვა თვითმოქმედ საგუნდო კოლექტივს აფხაზეთში. 1957-1971 წლებში, ხანგამოშვებით, იყო აფხაზეთის ხალხური სიმღერისა და ცეკვის სახელმწიფო ანსამბლის სამხატვრო ხელმძღვანელი, 1971–72 წლებში — აფხაზეთის სახელმწიფო საგუნდო კაპელის სამხატვრო ხელმძღვანელი და მთავარი დირიჟორი, 1972 წლიდან — აფხაზეთის სახელმწიფო ფილარმონიის სამხატვრო ხელმძღვანელი და სამხატვრო საბჭოს თავმჯდომარე. შექმნილი აქვს უვერტიურა, სიმფონიები, კანტატა და სხვა. ჩაწერილი აქვს მის მიერ შესრულებული 120-ზე მეტი ხალხური სიმღერა. დაჯილდოებული იყო დიმიტრი გულიას სახელობის პრემიით (1974). 1956 — საქართველოს დამსახურებული არტისტი 1958 — საქართველოს სსრ ხელოვნების დამსახურებული მოღვაწე 1970 — აფხაზეთის ასსრ ხელოვნების დამსახურებული მოღვაწე 1974 — დიმიტრი გულიას სახელობის პრემია 1984 — აფხაზეთის ასსრ სახალხო არტისტი 1988 — საქართველოს სახალხო არტისტი ცარგუში ვ., ენციკლოპედია „საქართველო“, ტ. 2, თბ., 2012. რაჟდენ გუმბა — საქართველოს ბიოგრაფიული ლექსიკონი ↑ საქართველოს საბჭოთა სოციალისტური რესპუბლიკის უმაღლესი საბჭოს უწყებები 1988. N7 გვ. 15
ბეკერელი

ბეკერელი (აღნიშვნა: ბკ, Bq) — რადიოაქტიური იზოტოპების აქტიურობის საზომი (წარმოებული) ერთეული ერთეულთა საერთაშორისო სისტემაში. 1 ბეკერელი არის რადიოაქტიური წყაროს აქტივობა, რომელშიც 1 წამში საშუალოდ 1 რადიოაქტიური დაშლა ხდება. ერთეულსა სახელი მიენიჭა ფრანგი მეცნიერის ანტუან ანრი ბეკერელის პატივსაცემად. The International System of Units (SI)
სტერადიანი

სტერადიანი (ძვ. ბერძნ. στέρεος — „სივრცითი“ და ლათ. radius — „სხივი“; აღნიშვნა: სრ, sr) — სივრცითი კუთხის საზომი (წარმოებული) ერთეული ერთეულთა საერთაშორისო სისტემაში. სტერადიანი ტოლია სივრცული კუთხის, რომლის წვეროც მოთავსებულია სფეროს ცენტრში და სფეროს ზედაპირზე ამოკვეთს მისი რადიუსის კვადრატის ტოლ ფართს. სტერადიანის გამოთვლა ხდება შემდეგი ფორმულით: Q = 2π(1 - cos α/2), სადაც Q არის სივრცითი კუთხე, α – ბრტყელი კუთხე კონუსის წვერთან, რომელიც წარმოიქმნება სფეროს შიგნით, მოცემული სივრცითი კუთხით. The International System of Units (SI)
გრეი

გრეი (აღნიშვნა: გრ, Gy) — მაიონებელი გამოსხივების შთანთქმული დოზის საზომი (წარმოებული) ერთეული ერთეულთა საერთაშორისო სისტემაში. დოზა უდრის 1 გრეის, თუ მაიონებელი გამოსხივების შთანთქმის შედეგად სხეულმა მიიღო 1 კილოგრამზე 1 ჯოული ენერგია.ასევე ხშირად გამოიყენება შთანთქმული დოზის ერთეული რადი. 1 გრეი = 100 რადს. The International System of Units (SI)
კატალი

კატალი (აღნიშვნა: კატ, kat) — კატალიზატორის აქტივობის საზომი (წარმოებული) ერთეული ერთეულთა საერთაშორისო სისტემაში. თუ კატალიზატორის არსებობა ზრდის ქიმიური რეაქციის სიჩქარეს 1 მოლი/წამით, მაშინ მოცემული კატალიზატორის რაოდენობის აქტივობა ტოლი იქნება 1 კატალის. 1 კატალი = მოლი / წამზე. The International System of Units (SI)
ლუქსი

ლუქსი (ლათ. lux — „სინათლე“; აღნიშვნა: ლქ, lx) — განათებულობის საზომი (წარმოებული) ერთეული ერთეულთა საერთაშორისო სისტემაში. 1 ლუქსი ტოლია 1 კვ.მ. ფართობის მქონე ზედაპირის 1 ლუმენი სინათლის ნაკადით განათების. კავშირი ლუქსსა და განათებულობის მოძველებულ ერთეულ — ფოტს შორის შემდეგნაირად გამოიხატება: 1 ლ ქ = 1 ლ 1 მ 2 = 0.0001 ფ {\displaystyle 1{\text{ლ ქ}}={\frac {1{\text{ლ}}}{1{\text{მ}}^{2}}}=0.0001{\text{ფ}}} . The International System of Units (SI)
ლუმენი

ლუმენი (აღნიშვნა: ლმ, lm) — სინათლის ნაკადის საზომი (წარმოებული) ერთეული ერთეულთა საერთაშორისო სისტემაში. 60 ვატიანი ვარვარის ნათურა ქმნის 710 ლუმენის ტოლ სინათლის ნაკადს, 100 ვატიანი ვარვარის ნათურა ქმნის 1350 ლუმენის ტოლ სინათლის ნაკადს. The International System of Units (SI)
გივი გუმბარიძე

გივი გრიგოლის ძე გუმბარიძე (დ. 22 მარტი, 1945, თბილისი, საქართველოს სსრ) — საბჭოთა პერიოდის საქართველოს უკანასკნელი პოლიტიკური ლიდერი. გივი გუმბარიძე დაიბადა 1945 წლის 22 მარტს თბილისში, სამხედრო მოსამსახურის ოჯახში. 1966 წელს დაამთავრა თბილისის სახელმწიფო უნივერსიტეტი რუსული ფილოლოგიის სპეციალობით. 1966-1967 წლებში მსახურობდა საბჭოთა არმიაში. 1968 წლიდან მუშაობდა საქართველოს სსრ-ის მინისტრთა საბჭოსთან არსებული საარქივო სამმართველოს ცენტრალურ სახელმწიფო არქივში, უფროს მეცნიერ-თანამშრომლად. 1969 წლიდან იყო საქართველოს სსრ-ის უმაღლესი საბჭოს პრეზიდიუმის თავმჯდომარის მოადგილის თანაშემწე. 1972 წელს შევიდა საბჭოთა კავშირის კომუნისტური პარტიის რიგებში. 1977 წლის 15 მარტიდან 1980 წლის 22 იანვრამდე მუშაობდა საქართველოს კპ ცკის ადმინისტრაციული ორგანოების განყოფილების ინსტრუქტორად, 1980 წლის 22 იანვრიდან 8 აპრილამდე — ამავე განყოფილების სექტორის გამგედ, 1980 წლის 8 აპრილიდან 1983 წლის 30 ივლისამდე კი ადმინისტრაციული ორგანოების განყოფილების გამგის მოადგილედ. 1983 წლის 30 ივლისიდან 1985 წლის 1 ოქტომბრამდე იყო საქართველოს კპ ზესტაფონის რაიკომის პირველი მდივანი, 1985 წლის 1 ოქტომბრიდან 1986 წლის 1 ივლისამდე — საქართველოს კპ ცკ-ის ადმინისტრაციული ორგანოების განყოფილების გამგე, 1986 წლის 1 ივლისიდან 1988 წლის 24 მაისამდე საქართველოს კპ ცკ-ის ორგანიზაციულ-პარტიული მუშაობის განყოფილების გამგე, 1988 წლის 20 მაისიდან 1 დეკემბრამდე — საქართველოს კპ თბილისის საქალაქო კომიტეტის პირველი მდივანი, 1988 წლის 1 დეკემბრიდან 1989 წლის 27 აპრილამდე — საქართველოს სახელმწიფო უშიშროების კომიტეტის თავმჯდომარე, 1989 წლის 14 აპრილიდან 1990 წლის 7 დეკემბრამდე საქართველოს კომუნისტური პარტიის ცკ-ის პირველი მდივანი. 1989 წლის 17 ნოემბრიდან 1990 წლის 14 ნოემბრამდე თავმჯდომარეობდა საქართველოს სსრ უმაღლესი საბჭოს პრეზიდიუმს. სკკპ XXVIII ყრილობის გადაწყვეტილების თანახმად, როგორც მოკავშირე რესპუბლიკების ცკ-ის პირველი მდივანი, 1990 წლის 12 ივლისიდან 1991 წლის 31 იანვრამდე იყო საბჭოთა კავშირის კომუნისტური პარტიის ცკ-ისა და პოლიტბიუროს წევრი. 1989-1991 წლებში იყო საბჭოთა კავშირის სახალხო დეპუტატი, 1991 წლის აგვისტომდე — უმაღლესი საბჭოს წევრი. 1990-1991 წლებში იყო საქართველოს რესპუბლიკის უზენაესი საბჭოს წევრი (მაჟორიტარი, ხელვაჩაურის საარჩევნო ოლქი) საქართველოს კომუნისტური პარტიისგან. შემდეგ პოლიტიკურ ცხოვრებას ჩამოშორდა. ასევე იყო საქართველოს სსრ უმაღლესი საბჭოს X და XI მოწვევათა დეპუტატი. საქართველოს სსრ XXVII ყრილობის მიერ 1986 წლის 24 იანვარს არჩეულ იქნა საქართველოს სსრ კომპარტიის ცკ-ის წევრად (04.07.1986). იყო საქართველოს სსრ კპ ცკ-ის ბიუროს წევრობის კანდიდატი (28.05.1988), საქართველოს სსრ კპ ცკ-ის ბიუროს წევრი (28.05.1988), საქართველოს კპ თბილისის საქალაქო კომიტეტისა და ბიუროს წევრი (20.05.1988 — 06.12.1988), სკკპ XXVIII ყრილობის (2- 12/VIII/1990) დელეგატი. საბჭოთა კავშირის უმაღლესი საბჭოს პრეზიდიუმის 1986 წლის 17 ივლისის ბრძანებულებით, დაჯილდოვდა საპატიო ნიშნის ორდენით. თუშურაშვილი ო., ჯახუა ი., „XX საუკუნის საქართველოს შინაგან საქმეთა და უშიშროების მინისტრები“, თბილისი, 2013. — გვ. 115-116, ISBN 978-9941-0-5532-4. ენციკლოპედია „საქართველო“, ტ. 2, თბ., 2012. — გვ. 202. ამირხანაშვილი კ., საქართველოს პარლამენტის წევრები 1990-2015, თბ., 2015, გვ. 139. გივი გუმბარიძე — საქართველოს ბიოგრაფიული ლექსიკონი გივი გუმბარიძე — საქართველოს პარლამენტის ოფიციალური საიტი